**OBRAZLOŽENJE**

**RAZLIKA**

**PRIJEDLOGA PRORAČUNA ZA 2019. GODINU S PROJEKCIJAMA ZA 2020./2021.**

**I**

**USVOJENOG PRORAČUNA ZA 2019. S PROJEKCIJAMA ZA 2020./2021. GODINU**

Gradonačelnik Grada Knina je Gradskom vijeću dostavio prijedlog proračuna Grada Knina za 2019. godinu s projekcijama za 2020. i 2021. godinu. Uz prijedlog proračuna Gradskom vijeću dostavljeno je i Obrazloženje uz prijedlog proračuna za 2019. godinu.

Kao su na Gradskom vijeću, pozivom na članak 38. Zakona o proračunu, predloženi i usvojeni amandmani na dostavljeni prijedlog proračuna, daje se preglednik stavki koje su po usvojenom proračunu za 2019. godinu izmijenjene u odnosu na dostavljeni prijedlog s obrazloženjem, kako slijedi:

- povećava se prvotno predloženi iznos rashoda u Razdjelu 010 – Upravni odjel za lokalnu samoupravu i

 društvene djelatnosti, Program 1002- Redovna djelatnost za dodatnih 125.000,00 kuna, na način da se:

 - Aktivnost: A100201 –Redovna djelatnost upravnog tijela povećava s prvotno predloženih

 1.742.000,00 kuna na 1.817.000,00 kuna (povećanje za 75.000,00 kuna), a sve po osnovu povećanja

 planiranih rashoda na kontu 381– ostale tekuće donacije (za donaciju KUD „KRALJ ZVONIMIR“ za

 nabavku narodnih nošnji kninskog kraja);

 - Aktivnost: A100202 – Tekuće donacije vjerskim zajednicama povećava se s prvotno predloženih

 40.000,00 kuna za dodatnih 50.000,00 kuna (financiranje amaterske kazališne skupine pri samostanu

 „Sveti Ante Knin“) i sada iznosi 90.000,00 kuna;

- povećava se prvotno predloženi iznos sredstava u posebnom dijelu proračuna u Razdjelu 030 – Upravni

 odjel za prostorno uređenje, komunalne, imovinskopravne poslove i zaštitu okoliša za 165.000,00 kuna

 na način da se za navedeni iznos otvara nova Aktivnost – Sanacija tribina malonogometnog igrališta u

 iznosu od 165.000,00 kuna unutar Programa 1075 - Program izgradnje i uređenja objekata javne

 namjene;

- u Razdjelu 030 – Upravni odjel za prostorno uređenje, komunalne, imovinskopravne poslove i zaštitu

 okoliš smanjuje se Program 1070 – Program komunalne potrošnje, Aktivnost 107002- Električna

 energija za 290.000,00 kuna (smanjenje je s prvotno planiranog iznosa 1.118.300,00 na 828.300,00

 kuna).